KTAM-ธนชาตเปิดขายกองทุนใหม่
บลจ.กรุงไทย คลอดกองทุนพันธบัตรเกาหลีและตราสารหนี้ในประเทศ ฟาก "ธนชาต" ส่งกองทุนเกาหลี 9 เดือนขาย&nbsp;นายสมชัย&nbsp;&nbsp; บุญนำศิริ&nbsp;&nbsp; กรรมการผู้จัดการ บริษัทหลักทรัพย์จัดการกองทุน กรุงไทย เปิดเผยว่า ในสัปดาห์นี้ บริษัทเปิดจำหน่าย 2 กองทุนตราสารหนี้ทั้งในและต่างประเทศ ได้แก่&nbsp; กองทุนเปิดกรุงไทย ฟอเรน ฟิกซ์ อินคัม 10 เดือน 1 (KTF10M1) ระหว่างวันที่&nbsp; 12 -18&nbsp; พ.ค.2553&nbsp;&nbsp; อายุ โครงการ 10 เดือน&nbsp; ลงทุนในตราสารหนี้ต่างประเทศ&nbsp; ไม่น้อยกว่า 80% ของมูลค่าทรัพย์สินสุทธิของกองทุน&nbsp;&nbsp;&nbsp;
11 พ.ค. 2553

บลจ.กรุงไทย คลอดกองทุนพันธบัตรเกาหลีและตราสารหนี้ในประเทศ ฟาก "ธนชาต" ส่งกองทุนเกาหลี 9 เดือนขาย นายสมชัย   บุญนำศิริ   กรรมการผู้จัดการ บริษัทหลักทรัพย์จัดการกองทุน กรุงไทย เปิดเผยว่า ในสัปดาห์นี้ บริษัทเปิดจำหน่าย 2 กองทุนตราสารหนี้ทั้งในและต่างประเทศ ได้แก่  กองทุนเปิดกรุงไทย ฟอเรน ฟิกซ์ อินคัม 10 เดือน 1 (KTF10M1) ระหว่างวันที่  12 -18  พ.ค.2553   อายุ โครงการ 10 เดือน  ลงทุนในตราสารหนี้ต่างประเทศ  ไม่น้อยกว่า 80% ของมูลค่าทรัพย์สินสุทธิของกองทุน    
กองทุนจะพิจารณาความมั่นคงของผู้ออกตราสารเป็นหลัก และเลือกลงทุนในหลักทรัพย์ที่ให้ผลตอบแทนเหมาะสม เมื่อเทียบกับระดับความเสี่ยง ส่วนที่เหลืออาจพิจารณาลงทุนในตราสารแห่งหนี้ที่มีลักษณะคล้ายเงินฝาก   ทั้งนี้  กองทุนจะลงทุนในพันธบัตรภาครัฐประเทศเกาหลีใต้ ทั้ง 100%  เครดิตเรตติ้งที่ AA โดยฟิทซ์    ผลตอบแทนประมาณการที่ 1.40 % ต่อปี   ทั้งนี้ เงินลงทุนในต่างประเทศจะมีการทำสัญญาป้องกันความเสี่ยงจากอัตราแลกเปลี่ยนทั้งจำนวน
นอกจากนี้  บริษัทอยู่ในระหว่างการเปิดจำหน่ายกองทุนเปิดกรุงไทยสมาร์ท อินเวส 3 เดือน2  (KTSIV3M2 )  ถึงวันที่ 14 พ.ค.2553  อายุโครงการ 3 เดือน มีนโยบายลงทุนในตราสารหนี้ภาครัฐ และภาคเอกชน  โดยกองทุนจะลงทุนในหุ้นกู้ธนาคารดอยซ์แบงก์  24%    เงินฝากของธนาคารซีไอเอ็มบี  (ประเทศไทย)  20%   ธนาคารธนชาติ  24%   ตั๋วแลกเงินของ บมจ.บัตรกรุงไทย  24%    และบมจ.เอเซียเสริมกิจลิสชิ่ง  8% ของมูลค่าทรัพย์สินสุทธิของกองทุน  โดยผู้ลงทุนจะได้รับผลตอบแทนประมาณการที่ 1.05 % ต่อปี  
นายสมชัย  กล่าวถึงภาวะการลงทุนในพันธบัตรเกาหลีใต้ ว่า   ยังคงมีความผันผวนสูง  เนื่องจาก สถานการณ์ทางการเงินของประเทศกรีซ  ได้สร้างความกังวลให้กับตลาดการเงินโดยเฉพาะ Emerging Market   ส่งผลให้ราคาสวอปสกุลเงินดอลลาร์และบาทได้ปรับตัวลดลงอย่างมากจึงทำให้อัตราผลตอบแทนที่ได้รับจากพันธบัตรเกาหลีใต้ในรูปของสกุลเงินบาทลดลง   แต่ทั้งนี้ในระยะอันใกล้ หากสถานการณ์ทางการเมืองไทยคลี่คลายขึ้น ประกอบกับสหภาพยุโรปและ IMF ได้เสนอวงเงินมูลค่าประมาณ 1 ล้านล้านเหรียญเพื่อช่วยเหลือประเทศที่ประสบปัญหาทางการเงินในภูมิภาคยุโรป   จะส่งผลให้อัตราผลตอบแทนจากการลงทุนในพันธบัตรเกาหลีใต้ น่าจะมีทิศทางที่ดีขึ้นตามภาพรวมของเศรษฐกิจโลก   
ด้านบลจ.ธนชาต เปิดขายกองทุนเปิดธนชาตตราสารหนี้ต่างประเทศ 46 (T-FixFIF46) เน้นะลงทุนในตราสารหนี้ภาครัฐของประเทศเกาหลีใต้ อายุโครงการประมาณ 9 เดือน มูลค่าโครงการ 500 ล้านบาท   เสนอขายเพียงครั้งเดียว (IPO) ระหว่างวันที่ 12-19 พ.ค.2553  ลงทุนขั้นต่ำ 5,000 บาท